香港政府喺1990年代末期開始積極推動母語教學，即係用粵語嚟授課，將全港大部份中學轉做中文中學（簡稱中中）由中一開始非中文相關科目嘅教學語言同埋使用教材，由英文轉做中文（指粵語）逐年擴展到高啲嘅班級，呢項政策喺1998年全面推行，當時全港超過7成嘅中一學生喺新學年起，因爲噉而接受母語教學，淨係得100間鬆啲嘅中學可以保留原有嘅英文教學（即係英文中學，簡稱英中）。